Document ID: 31993R1102

KOMISSION ASETUS (ETY) N:o 1102/93,
annettu 5 päivänä toukokuuta 1993,
tiettyjen interventioelinten hallussaan pitämän, yhteisössä jalostettavaksi tarkoitetun naudanlihan myynnistä asetuksessa (ETY) N:o 2539/84 määriteltyä menettelyä noudattaen ja asetuksen (ETY) N:o 244/93 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (), sellaisena kuin se on viimeksi muutettuna asetuksella (ETY) N:o 125/93 (), ja erityisesti sen 7 artiklan 3 kohdan,
sekä katsoo, että
interventioelinten hallussaan pitämän jäädytetyn naudanlihan tiettyjä myyntejä koskevista erityisistä yksityiskohtaisista säännöistä 5 päivänä syyskuuta 1984 annetussa komission asetuksessa (ETY) N:o 2539/84 (), sellaisena kuin se on muutettuna asetuksella (ETY) N:o 1809/87 (), säädetään mahdollisuudesta soveltaa kaksivaiheista menettelyä interventiovarastoista lähtöisin olevan naudanlihan myyntiin,
tiettyjen interventioelinten hallussa on naudanlihavarastoja; korkeat varastointikustannukset huomioon ottaen olisi vältettävä varastointiajan pitkittymistä; nykyisessä markkinatilanteessa on mahdollista myydä tätä lihaa yhteisössä jalostettavaksi,
tämä myynti olisi suoritettava komission asetusten (ETY) N:o 2539/84, (ETY) N:o 3002/92 (), sellaisena kuin se on muutettuna asetuksella (ETY) N:o 75/93 (), ja (ETY) N:o 2182/77 (), sellaisena kuin se on viimeksi muutettuna asetuksella (ETY) N:o 3807/92 (), mukaisesti säätäen samalla tietyistä poikkeuksista, jotka osoittautuvat tarpeellisiksi erityisesti kyseisten tuotteiden määräpaikan vuoksi,
komission asetus (ETY) N:o 244/93 () olisi kumottava, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Myydään seuraavat määrät naudanlihaa yhteisössä jalostettavaksi:
noin 1 500 tonnia Espanjan interventioelimen hallussaan pitämää luullista lihaa,
noin 2 000 tonnia Italian interventioelimen hallussaan pitämää luullista lihaa,
noin 600 tonnia Irlannin interventioelimen hallussaan pitämää luullista lihaa,
noin 2 500 tonnia Ranskan interventioelimen hallussaan pitämää luullista lihaa,
noin 2 000 tonnia Saksan interventioelimen hallussaan pitämää luullista lihaa,
noin 7 000 tonnia Yhdistyneen kuningaskunnan interventioelimen hallussaan pitämää ja ennen 1 päivää syyskuuta 1992 ostettua luutonta lihaa,
noin 3 000 tonnia Irlannin interventioelimen hallussaan pitämää ja ennen 1 päivää syyskuuta 1992 ostettua luutonta lihaa,
noin 300 tonnia Tanskan interventioelimen hallussaan pitämää ja ennen 1 päivää joulukuuta 1992 ostettua luutonta lihaa,
P noin 3 000 tonnia Italian interventioelimen hallussaan pitämää ja ennen 1 päivää tammikuuta 1993 ostettua luutonta lihaa,
noin 1 000 tonnia Ranskan interventioelimen hallussaan pitämää ja ennen 1 päivää tammikuuta 1993 ostettua luutonta lihaa.
2. Edellä 1 kohdassa tarkoitetut interventioelimet myyvät ensisijaisesti pisimpään varastossa olleet lihat.
3. Myynti tapahtuu asetuksen (ETY) N:o 2539/84, asetuksen (ETY) N:o 3002/92, asetuksen (ETY) N:o 2182/77 ja tämän asetuksen säännösten mukaisesti.
4. Asetuksen (ETY) N:o 2539/84 3 artiklan 1 kohdassa säädetyt laadut ja vähimmäishinnat esitetään liitteessä I.
5. Ainoastaan ne tarjoukset, jotka saapuvat kyseisille interventioelimille viimeistään 12 päivänä toukokuuta 1993 kello 12.00, otetaan huomioon.
6. Asianomaiset saavat varastoitujen tuotteiden määriin ja varastointipaikkoihin liittyvää tietoa liitteessä II ilmoitetuista osoitteista.
2 artikla
1. Poiketen siitä, mitä asetuksen (ETY) N:o 2182/77 3 artiklan 1 ja 2 kohdassa säädetään, ostotarjous tai tarvittaessa ostohakemus:
a) voidaan hyväksyä ainoastaan, jos sen esittäjä on luonnollinen henkilö tai oikeushenkilö, joka on vähintään 12 kuukautta toiminut naudanlihaa sisältäviä tuotteita valmistavassa teollisuudessa ja joka on merkitty jonkin jäsenvaltion julkiseen rekisteriin;
b) ostotarjoukseen tai -hakemukseen on liitettävä:
b) hakijan kirjallinen sitoumus, jossa tämä ilmoittaa jalostavansa lihat asetuksen (ETY) N:o 2182/77 1 artiklan 1 kohdassa eritellyiksi tuotteiksi saman asetuksen 5 artiklan 1 kohdassa tarkoitetussa määräajassa,
b) tarkka selvitys laitoksesta tai laitoksista, jossa ostetut lihat jalostetaan.
2. Edellä 1 kohdassa tarkoitetut hakijat voivat antaa edustajalle tehtäväksi ostamiensa tuotteiden toimituksen hyväksymisen. Tällöin edustaja esittää edustamiensa hakijoiden ostotarjoukset tai tarvittaessa ostohakemukset.
3. Edellä olevissa kohdissa tarkoitettujen ostajien ja edustajien on pidettävä ajan tasalla kirjanpito, josta voidaan todeta tuotteiden määräpaikka ja käyttötarkoitus, erityisesti ostettujen ja jalostettujen tuotteiden määrien vastaavuuden varmistamiseksi.
3 artikla
1. Asetuksen (ETY) N:o 2539/84 5 artiklan 1 kohdassa säädetyn vakuuden määrä vahvistetaan 10 ecuksi 100 kilogrammaa kohti.
2. Asetuksen (ETY) N:o 2539/84 5 artiklan 3 kohdan a alakohdassa säädetyn takuun suuruus vahvistetaan:
luullisten etuneljännesten osalta 100 ecuksi 10 kilogrammalta,
luuttoman lihan osalta 140 ecuksi 100 kilogrammalta.
4 artikla
Kumotaan asetus (ETY) N:o 244/93.
5 artikla
Tämä asetus tulee voimaan 12 päivänä toukokuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä toukokuuta 1993.

Labels: 2
3
17